Държавен вестник, бр. 76, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  76
Член 35
1. Бариерите и полубариерите на железо­
пътните прелези трябва да бъдат ясно сиг­
нализирани с редуващи се червени и бели, 
червени и жълти, черни и бели или черни и 
жълти ленти. Те обаче могат да бъдат оцве­
тени само в бяло или жълто, при условие че 
в центъра им е поставен голям червен диск.
2. На всички железопътни прелези, които 
не са оборудвани с бариери или полубариери, 
в непосредствена близост до железопътната 
линия се поставя пътен знак В 7, както е 
описано в Приложение 3. В случай че са 
съоръжени със светлинна сигнализация, 
предупреждаваща за приближаването на 
влакове, или пътен знак В 2 „STOP“, пътен 
знак В 7 се поставя на същата стойка като 
светлинната сигнализация или пътен знак 
В 2. Поставянето на пътен знак В 7 не е 
задължително на:
(а) кръстовище между път и железопътна 
линия, на което железопътното движение се 
извършва много бавно, а пътното движение 
се регулира от железопътен служител, който 
подава необходимите сигнали с ръка; или
(б) кръстовище между железопътна линия 
и неасфалтиран (черен) път, по който движе­
нието е много слабо, или пътека.
3. Правоъгълна табела с вертикални по-
дълги страни и с три наклонени червени 
ленти на бял или жълт фон може да бъде 
поставена под всеки предупредителен знак 
за опасност, носещ един от символите А 26 и 
А 27, описани в Приложение 3 към настояща­
та Конвенция, при условие че допълнителни 
знаци, състоящи се от табели със същата 
форма, на които са изобразени съответно 
една и две разположени под ъгъл червени 
ленти на бял или жълт фон, се поставят на 
около една трета и две трети от разстоянието 
между знака и железопътната линия. Тези 
знаци могат да се повторят от противопо­
ложната страна на платното за движение. 
Табелите в настоящия параграф са описани 
допълнително в раздел Ж от Приложение 3 
към настоящата Конвенция.
Член 36
1. Поради особената опасност, която 
представляват железопътните прелези, До­
говарящите страни се задължават:
(а) да се постави един от предупреди­
телните знаци за опасност, носещ един от 
символите А 26 и А 27, преди всеки железо­
пътен прелез; не е необходимо обаче да се 
поставя знак:
(i) в специални случаи, които могат да 
възникнат в населени места;
(ii) на неасфалтирани (черни) пътища и 
пътища, по които движението на моторни 
превозни средства е изключение;
(б) всички железопътни прелези да бъ­
дат съоръжени с бариери или полубариери, 
или със сигнализация, предупреждаваща за 
приближаването на влакове, освен ако участ­
ниците в движението могат да видят желе­
зопътната линия от двете страни на прелеза 
на такова разстояние, че при отчитане на 
максималната скорост на влаковете водачът 
на пътно превозно средство, приближаващо 
се към железопътната линия от която и да 
е страна, да има време да спре, преди да 
продължи към прелеза, ако се вижда влак, и 
освен това участниците в движението, които 
вече са на прелеза, когато се появи влак, да 
имат време да стигнат от другата страна; 
въпреки това Договарящите страни могат да 
дерогират разпоредбите на тази точка при 
прелези, където влаковете се движат срав­
нително бавно или движението на моторни 
превозни средства по пътя е слабо;
(в) всеки железопътен прелез, който е 
съоръжен с бариери или полубариери, уп­
равлявани от място, от което тези бариери 
или полубариери не могат да бъдат видени, 
да бъде оборудван с една от системите за 
сигнализиране на приближаването на вла­
ковете, посочени в член 33, параграф 1 от 
настоящата Конвенция;
(г) всеки железопътен прелез, който е 
съоръжен с бариери или полубариери, задей­
ствани автоматично при приближаването на 
влакове, да бъде оборудван с една от систе­
мите за сигнализиране на приближаването 
на влакове, посочени в член 35, параграф 1 
от настоящата Конвенция;
(д) за да се подобри видимостта на ба­
риерите и полубариерите, те трябва да се 
оборудват със светлоотразителни материали 
или светлоотразителни устройства и ако е 
необходимо, да се осветяват през нощта; ос­
вен това на пътища, където има интензивно 
движение на моторни превозни средства през 
нощта, предупредителните знаци за опасност, 
монтирани преди железопътния прелез, да се 
оборудват със светлоотразителни материали 
или светлоотразителни устройства и ако е 
необходимо, да се осветяват през нощта;
(е) когато е възможно, в близост до же­
лезопътни прелези, съоръжени с полуба­
риери, да се постави надлъжна маркировка 
в средата на платното за движение, която 
да забранява на превозните средства, които 
се приближават към прелеза, да навлизат в 
половината от пътното платно, предназначе­
на за движение в обратна посока, или дори 
да се монтират островчета за посоката на 
движение, разделящи двата противоположни 
потока на движение.
2. Разпоредбите на настоящия член не се 
прилагат в случаите, посочени в последното 
изречение на член 35, параграф 2 от насто­
ящата Конвенция.